recursal/SuperWikiNEXT-32B huggingface dataset:
Angliru sett fra Monsacro
**Alto de El Angliru** (også kalt **La Gamonal**) er en bratt fjellvei i Asturias, nær La Vega-Riosa, i Nord-Spania. Det er en av de mest krevende stigningene i profesjonell landeveissykling, og har blitt brukt i Vuelta a España.

Detaljer om stigningen
----------------------

Toppen av stigningen er 1 570 moh. Den totale høydeforskjellen er på 1 248 meter. Stigningen er på 12,55 kilometer, med en gjennomsnittsstigning på 9,9%. 

De første fem kilometerne har en stigning på 7,6%. Den sjette kilometeren gir rom for hvile, den har bare 2,1%, og en kort utforbakke. Den siste halvdelen av stigningen er langt verre. Fra 6-kilometers-merket til toppen er stigningen 13,1%. Den bratteste delen, som har en 23,6% stigning, er kjent som *Cueña les Cabres* og er omtrent 3 kilometer fra toppen. Senere kommer det ytterligere to partier med 18-21%.

Vuelta a España
---------------

**Vinnere av etapper til Angliru**| År | Rytter |
| --- | --- |
| 1999 | Spanias flagg José Maria Jiménez |
| 2000 | Italias flagg Gilberto Simoni |
| 2002 | Spanias flagg Roberto Heras |
| 2008 | Spanias flagg Alberto Contador |
| 2011 | Spanias flagg Juan José Cobo |
| 2013 | Frankrikes flagg Kenny Elissonde |
| 2017 | Spanias flagg Alberto Contador |
|

Arrangørene av Vuelta a España søkte lenge etter et fjell som kunne konkurrere med L'Alpe d'Huez og Mont Ventoux i Tour de France. El Angliru var først med i Vueltaen i 1999. Siden har den bare vært med fem ganger, i 1999, 2000, 2002, 2008 og 2011, men den er likevel en av de mest fryktede stigningene i profesjonell sykling. Fernando Escartin sa før Vueltaen i 1999: «Hvis du sitter på setet, går forhjulet i lufta, hvis du står, sklir bakhjulet.»

### Angliru-kontroversen

På den 15. etappen under Vuelta a España 2002 klatret rytterne Alto de El Angliru i kraftig regn. Dette førte til at noen av følgebilene ikke var i stand til å kjøre de bratteste delene av stigningen. Noen av rytterne ble hindret av bilene, mens andre måtte kjøre opp fjellet med punkterte dekk fordi de fikk ikke hjelp av mekanikerne. David Millar protesterte mot forholdene ved å legge startnummeret sitt på bakken en halvmeter fra målstreken, og var dermed ute av rittet.

Referanser
----------

1. ↑  «Angliru - an epic stage of road racing». cyclingnews.com. Besøkt 8. august 2008.
2. ↑  
«No way back for Millar». BBC. 23. september 2002. Besøkt 8. august 2008.
3. ↑  
«Millar protests brutal Angliru». VeloNews. 22. september 2002. Besøkt 8. august 2008.

Eksterne lenker
---------------

* Informasjon og profil på Climbbybike.com
* Profil
* Agony in Asturias: Alto del Angliru - omtale på cyclingnews.com
En **forseelse** er et mindre lovbrudd.

Norge
-----

I norsk strafferett var *forseelse* et mindre alvorlig lovbrudd, og betegnet som regel alle lovbrudd som ikke er forbrytelser. Ved siden av den strafferettslige gradsforskjellen, var saksgangen gjerne enklere for forseelser enn for forbrytelser. Forseelser kunne ofte i større utstrekning enn forbrytelser avgjøres ved forelegg uten dom. Ved behandling av forseelser krevdes det ofte ikke forsvarer. Forseelse hadde strafferamme på inntil 3 måneder. *Nasking* er et godt eksempel hva en forseelse kunne være. Mer alvorlige lovbrudd kaltes for forbrytelse.

Med straffeloven av 2005 kalles alt for lovbrudd.

Sverige
-------

I Sverige betegnes lovbrudd som i praktisk har bøter som laveste straff som forseelser (*förseelser*).

Forseelser leder ofte ikke til påtale, men behandles gjennom forelegg (*strafföreläggande*) eller forenklet forelegg (*ordningsbot*).

Referanser
----------

1. ↑  «Bokmålsordboka | Nynorskordboka». *ordbok.uib.no*. Besøkt 17. april 2022.
2. ↑  Elden, John Christian (20. februar 2018). «forseelse». *Store norske leksikon* **(norsk)**. Besøkt 17. juli 2018.
3. ↑  *Förseelse* på Åklagarmyndigheten.
4. ↑  *Från brott till åtal Arkivert 10. juni 2019 hos Wayback Machine.* på Åklagarmyndigheten.
5. ↑  *Strafföreläggande*på Åklagarmyndigheten.
6. ↑  *Ordningsbot*på Åklagarmyndigheten.

Kilder
------

* (no) Ot.prp. nr. 90 (2003-2004)

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
Eidsfjorden fra fjordåpningen i vest.  Foto: C. Hill, 2007 
*For andre fjorder med samme navn, se Eidsfjorden.*
**Eidsfjorden** er en fjordarm av Nordfjord i Stad kommune i Vestland fylke. Fjorden er 13 kilometer lang, og er en forholdsvis bred fjord med fjordåpningen er mot vest og fjordbunnen mot øst. Ved fjordbunnen ligger kommunesenteret Nordfjordeid. Fjorden ble på gammelnorsk kalt *Øygir*.

Landområdet ved fjordbunnen demmer mot det store Hornindalsvatnet litt lenger mot øst (herav navnet eid). Mellom Hornindalsvatnet og fjorden renner Eidselva, en lakseelv med stor vannføring. 

Mot vest ligger en del av Nordfjord som kalles Hundvikfjorden og Utfjorden. På nordsiden ved fjordåpningen ligger Stårheim, med ferjeleie og overfart til Isane på sørsiden av Nordfjord.

Referanser
----------

1. ↑  Eidsfjorden på Norgeskart.no fra Statens kartverk
2. ↑  Os, Edvard (1953). *Eid og Hornindal*. Oslo : Brødr. Jørgensen. s. 11.

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
|  |
| --- |
| artikkelen inngår i**«serien om tamhunden»** |
|  |
| Andre artikler om hunder |
| Generelle artikler |
| Artikler om brukshundtyper |
| Artikler om hundegrupper |
| Artikler om hunderaser |
| Artikler om hundesport |
| Artikler om hundeforeninger |
| Artikler om hundeskoler |
| Lister over hunderaser |
| Alfabetisk raseliste |
| Gruppevis raseliste |

**Treskjellende hunder** eller **treskjellere** er en ikke-systematisk gruppe som i hovedsak består av hunder som skjeller (gjør) til vilt i trærne. Typiske treskjellere består av jakthunder av støver- eller spisshundtypen. Treskjellere må ikke forveksles med tresettere, som primært jakter langs bakken og ikke skal skjelle (gjø) når viltet har blitt tresatt, men kun stille det. Treskjellere jakter både langs bakken og i trærne.

Treskjellende støverne har som oftest amerikansk opphav, men ikke alltid. De er avlet fram etter de samme blodslinjer som europeiske støvere, men har så gradvis blitt påvirket til å skjelle på vilt som tar tilflukt i trær og andre høyereliggende steder.

Treskjellere jakter etter samme mønster som andre skjellende hunder, men de er også kjent for å kunne jakte i par og små flokk, noe som er uvanlig blant spisshundene. Slik jakt er blant annet vanlig i USA, der man jakter på vilt som svartbjørn, puma, rødgaupe, gaupe, vaskebjørn og ekorn. Dette er dyr som tar tilflukt i trær og regnes som svært gode klatrere.

Eksempler på treskjellere av støvertypen er raser som black and tan coonhound og de av FCI ikke anerkjente rasene leopard cur, majestic tree hound, plott hound, treeing walker coonhound og treeing tennessee brindle med flere.

Eksempler på treskjellere av spisshundtypen er raser som finsk spets, jämthund, karelsk-finsk laika, norrbottenspets, russisk-europeisk laika, vestsibirsk laika, østsibirsk laika m.fl. Også norsk lundehund kan utgjøre en god treskjeller. Dessuten er flere pariahhunder gode treskjellere.

Se også
-------

* Tresettere

Eksterne lenker
---------------

* *Artikkelen har ingen egenskaper for offisielle lenker i Wikidata*

  


| * v
* d
* r
Jakt med hund |
| --- |
| Apporterende hunder **·** Drivende hunder **·** Hetsende hunder **·** Hihunder **·** Skjellende hunder **·** Støtende hunder **·** Stående fuglehunder **·** Tresettere **·** Treskjellere |  |
Ekebergbekken renner et kort stykke åpent, før den forsvinner i betongrøret i bakgrunnen under en gangvei ved Ekeberg skole – som så vidt skimtes mellom trærne. Herfra til byen kan den kun spores i form av korte strekk med uttørket bekkeleie og fjernt sus fra kumlokk.
**Ekebergbekken** er et vassfar i Oslo som renner fra Ekebergsletta og ned Ekebergskrenten til bunnen av Lodalen der Alnaelva løp fritt til 1922. Bekken representerer elvas siste tilsig før Alna løper ut i Oslofjorden. 

Ekebergbekken starter nedenfor Brannfjell, og fra kilden på Ekebergsletta ligger en liten del av bekken oppe i dagen. Nedover Ekebergskrenten er den lagt i rør. Bekken kom opprinnelig ut i området ved Lodalsbruene rett vest for Kværner.

Av Generalregisteret går det fram at Herredsstyret i Aker vedtok bidrag til lukning av Ekebergbekken 21/12 1925. Dette står i kontrast til den nye elvepolitikken av 1985 (utdypet i år 2000) der det heter at rørlagte vassdrag skal åpnes der det er mulig. 

I *Kommunedelplan for anlegg og områder for friluftsliv i Oslo. Handlingsprogram for 2005-2008* heter det: «I vurderinger av fremtidig vannbruk i Lodalen bør en også være oppmerksom på 
flere lukkede sidebekker fra øst: Ekebergbekken, Simensbråtbekken, Kværnerbekken og Svartdalsbekken.» Dette følges opp i den nye kommunedelplanen for Alna miljøpark der sidebekkenes viktighet som miljøfaktor og tverrgående forbindelseslinjer mot Alna i dalbunnen sterkt poengtert. For Lodalsområdet er Ekebergbekken framhevet sammen med Kværnerbekken og Simensbråtbekken.

Referanser
----------

1. ↑  Om lukning av Ekebergbekken i Generalregisteret
2. ↑  *Kommunedelplan for anlegg og områder for friluftsliv i Oslo. Handlingsprogram for 2005-2008*
3. ↑  Oslo elveforum: *Innspill til Kommunedelplan for Alna Miljøpark*, 2007

Eksterne lenker
---------------

* Om Ekebergbekken på nettsidene til Alnaelvas venner

Portal: Oslo
**Richard Bluff** er en engelsk effektdesigner kjent for arbeidet sitt med effektselskapet Industrial Light & Magic (ILM). Hammack har arbeidet med spesialeffektene i filmer som *Star Wars Episode III: Sithene tar hevn* (2005), *The Island* (2005), *Transformers* (2007), *Indiana Jones og krystallhodeskallens rike* (2008), *Transformers: Revenge of the Fallen* (2009), *Star Trek* (2009), *Avatar* (2009), *Transformers: Dark of the Moon* (2011), *The Avengers* (2012), *Cloud Atlas* (2012) *Pacific Rim* (2013), *The Big Short* (2015) og *Doctor Strange* (2016).

Han fikk god kritikk for arbeidet med *Doctor Strange* og ble nominert til Oscar for beste visuelle effekter under den 89. Oscar-utdelingen.

Referanser
----------

1. ↑  «Oscar Nominations 2017: The Complete List - 89th Academy Awards». Oscars.com. 24. januar 2017. Arkivert fra originalen 19. februar 2017. Besøkt 20. februar 2017.
2. ↑  «Oscar Nominations 2017: See the Full List». Vanity Fair. 24. januar 2017. Besøkt 20. februar 2017.

Eksterne lenker
---------------

* (en) Richard Bluff på Internet Movie Database Rediger på Wikidata

* (en) Richard Bluff hos The Movie Database Rediger på Wikidata
Pol Roger Réserve Brut.
**Pol Roger** er en anerkjent produsent av champagne. Selskapet holder til i byen Épernay i distriktet Champagne-Ardenne i Frankrike og ble grunnlagt i 1849 av vinhandleren Pol Roger. Bedriften er i privat eie av familien, noe som er uvanlig blant *Grande Marques*. Familien eier 87 hektar vinmarker i Montagne de Reims, Vallée de Ia Marme, Vallée d’Epernay og i Côte des Blancs. Dette dekker rundt 45% av deres behov, og resten kjøpes inn fra andre gårder på kontraktbasis. Total årsproduksjon er på omtrent 1,4 million flasker. Kjellerne hvor vinen modnes er drevet i kalkfjell. De går over tre etasjer og er inntil 7 km under gatene i Épernay. De regnes blant de kaldeste og dypeste kjellerne i regionen. På grunn av kulden modnes vinen langsomt, noe som sies å heve smaken.

Cuvée Sir Winston Churchill
---------------------------

Pol Roger var Winston Churchills favorittchampagne. I 1984 ble Pol Roger P.R. Reserve Speciale erstattet av Cuvée Sir Winston Churchill som Pol Rogers mest utsøkte vin.

Sortiment
---------

Selskapet produserer disse vinsortene:

* Brut Réserve
* Pure
* Rich
* Brut Vintage
* Blanc de Blancs Vintage
* Rosé Vintage
* Cuvée Sir Winston Churchill

Referanser
----------

1. ↑  «Adressa: Pol Roger til Vinetum». Arkivert fra originalen 9. mars 2016. Besøkt 1. juni 2009.

Eksterne lenker
---------------

* Offisielt nettsted Rediger på Wikidata

* (en) Pol Roger – kategori av bilder, video eller lyd på Commons Rediger på Wikidata
* Wardwines: Pol Roger – Champagne Pure Brut Nature
Usikret planovergang på Arendalsbanen 
Planovergang i Norge (1955)
En **planovergang** er et sted hvor en jernbane eller sporvei krysser en offentlig eller privat vei i plan. 

Planoverganger kan være sikret med bommer og lys og eventuelt lyd. Ved usikrede planoverganger må de veifarende selv forsikre seg om at det ikke kommer tog. Slike planoverganger er nå merket med skilt: "STOPP. SE og LYTT ETTER TOG".

Planoverganger er ofte utsatt for alvorlige ulykker. I tillegg sinker de veitrafikken der mange tog passerer i løpet av dagen, og togene må passere med begrenset hastighet (maks 160 km/t i Norge). Ved bygging og utbedring av jernbaner og tunnelbaner forsøker en derfor å unngå dem. Der dette ikke er mulig eller betraktes som ulønnsomt, er det ved offentlig vei påbudt å sikre dem med bommer, lys og/eller lydsignal. I tillegg kan en bedre sikten ved f.eks. å rydde vekk busker og kratt, ev. omlegge veien. Før-og-etter-undersøkelser tyder på at automatiske bommer gir best sikring. Men nærmere 90 % av planovergangene i Norge (3426 av 3751 i 2007) er på privat vei, og de aller fleste av disse (3259 i 2007) har en ubevoktet grind eller ingen sikring. Årlig nedlegges ca. 100 planoverganger i Norge.

I Norge er det (2020) om lag 3 500 planoverganger. Om lag 450 er sikret. 

Bane NOR har ansvar for sikkerheten ved planoverganger på norske jernbaner.  Den internasjonale planovergangsdagen i juni er kampanjedag rettet mot sikkerhet ved planoverganger. 

* Planovergang på VindernPlanovergang på Vindern
* Planovergang i Norge (1955)Planovergang i Norge (1955)
* Planovergang i Norge (1955)Planovergang i Norge (1955)
* Skilt 138 («Andreaskors») som benyttes i Norge for å angi sted hvor enkeltsporet jernbane eller sporvei krysser vegen i plan.Skilt 138 («Andreaskors») som benyttes i Norge for å angi sted hvor enkeltsporet jernbane eller sporvei krysser vegen i plan.
* Mange alvorlige ulykker har skjedd ved planoverganger. Her (ved Bourbonnais, Illinois, USA) har et tog kollidert med en lastebil. Elleve omkom.Mange alvorlige ulykker har skjedd ved planoverganger. Her (ved Bourbonnais, Illinois, USA) har et tog kollidert med en lastebil. Elleve omkom.

Referanser
----------

1. ↑
2. ↑  Trafikksikkerhetshåndboken
3. ↑   Arkivert 20. november 2017 hos Wayback Machine.
 Sikkerhet planoverganger

Litteratur
----------

* «3.21 Sikring av planoverganger mellom veg og jernbane». Trafikksikkerhetshåndboken. Besøkt 7. mai 2011.

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** NDL **·** NKC
 |
**Khaled Ahmed Taleb**, også kjent som **Benyamin Ahmed**, (født 1975 i Djibouti) er en tidligere Arbeiderparti-politiker og medlem av Hamar kommunestyre og Hedmark fylkesting. Han har også hatt høye verv i Arbeidernes ungdomsfylking (AUF) som fylkessekretær i AUF i Hedmark.

Han er opprinnelig fra den afrikanske staten Djibouti, nord for Somalia. I Djibouti har han oppgitt at han jobbet som lærer og drev et amatørteater. I 2002 reiste til Norge som asylsøker. Han oppgav da ikke at han var fra Djibouti, men fra Somalia, for å øke sjansene for å få opphold.

I Norge meldte han seg inn i Arbeiderpartiet og begynte å arbeide som morsmålslærer. I 2011 ble han kåret til årets medmenneske av Mental Helse Hamar for sitt sterke engasjement for ungdom i Hamar. I 2011 var han en av de som overlevde massedrapene på Utøya, men mistet broren sin.

I mai 2013 ble han i Hedmarken tingrett dømt til fengsel i 120 dager for falsk forklaring i forbindelse med asylsøknaden sin.. Han hadde da frasagt seg sine politiske verv og meldt seg ut av Arbeiderpartiet. I oktober 2013 fattet Utlendingsdirektoratet vedtak om utvisning fra Norge. Ahmed klaget på vedtaket, men utvisningsvedtaket ble stadfestet av Utlendingsnemnda.

I april 2015 ble det kjent at han hadde forlatt Norge og returnert til Djibouti.

Referanser
----------

1. 1 2  Per Magnussen, Ragnhild Moen Holø (12. oktober 2013). «Khaled Ahmed anker utvisningsvedtak». NRK. Besøkt 14. september 2014.
2. 1 2  Heidi Schei Lilleås (24. mai 2013). «Ap-politiker er dømt til fengsel». Nettavisen. Besøkt 14. september 2014.
3. ↑  Løy for å få opphold i Norge – NRK.no
4. ↑  Ahmeds profil på Hedmark fylkeskommunes nettside Arkivert 14. oktober 2013 hos Wayback Machine.
5. ↑  «- Unnskyld, jeg løy – Hamar Arbeiderblad». Arkivert fra originalen 25. mars 2013. Besøkt 23. mars 2013.
6. ↑  Bjørn-Frode Løvlund (8. mars 2013). «Biskopen vender ikke sin venn Khalid Ahmed ryggen». Østlendingen. Besøkt 12. oktober 2013.
7. ↑  Khalid snublet over sin døde bror – TV2.no
8. ↑  Kaled dømt til 120 dagers fengsel – NRK.no
9. ↑  Eli J. Haugen, Trond Svendsen og Stian F. Steinsvik (7. mars 2013). «Khalid har meldt seg ut av Ap og AUF». Hamar Arbeiderblad. Arkivert fra originalen 14. oktober 2013. Besøkt 12. oktober 2013.
10. ↑  Dagbladet
11. ↑  «H-A: – Han har forholdt seg lojalt til utvisningsvedtaket». Arkivert fra originalen 14. april 2015. Besøkt 9. april 2015.
**Paul Oddvar Liseth** (født 25. juni 1940, død 10. februar 2014) var en pedagog og organisasjonsmann fra Hole. Han var studieinspektør og rådgiver ved Tyrifjord videregående skole.

Liseth var utdannet siviløkonom fra Norges Handelshøyskole og hadde fransk mellomfag fra Universitetet i Oslo. I 1987 tok han en master i pedagogikk ved Andrews University i USA. Liseth var studieinspektør og lektor ved Tyrifjord videregående skole i 40 år.

Liseth ble i 2010 tildelt Kongens fortjenstmedalje i sølv for sitt lange engasjement i arbeids- og yrkesliv.

Liseth innehadde verv innen samfunnsliv og politikk, såsom leder for Statens nærings- og distriktsutviklingsfond og Bygdeutviklingsfondet[*bør utdypes*] samt sittet 8 år i Buskerud fylkesting. Han var formann i Buskerud Kristelig Folkeparti, og satt i Hole kommunestyre siden 1988. Selv som avholdsmann var han nestleder i Vinmonopolets Bedriftsforsamling.[*når?*]

Liseth var medlem av Syvendedags Adventistkirken, og hadde det meste av sitt yrkesaktive liv jobbet som lektor og rådgiver ved deres internatskole, Tyrifjord videregående skole.

Referanser
----------

1. ↑  «Minnet i stillhet» *Ringerikes Blad*, 11. februar 2014
2. 1 2  Kongens sølv til studieinspektør Paul Oddvar Liseth Arkivert 28. september 2010 hos Wayback Machine.
3. ↑  Ringblad: *Veteran på topp*

Eksterne lenker
---------------

* (no) Paul Oddvar Liseth hos Stortinget Rediger på Wikidata

* (no) Paul Oddvar Liseth hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Stortinget
 |
**E-klasse** (1993–) er store familiebiler fra tyske Mercedes-Benz.

Bokstaven "E" betyr *einspritz* for bensininnsprøytning og hadde vært i bruk siden 1960-tallet. En 200E var en 2-liters E-motor som etter 1993 ble kalt E200, idet den ifølge Bergens Tidende også fikk ny grill og baklykter.

E-klasse er litt større enn Mercedes-Benz C-Klasse og en del mindre enn Mercedes-Benz S-klasse.

De kommer i mange varianter, med små og store bensin- og dieselmotorer, sedan (vanlig eller lang), coupe, stasjonsvogn og cabriolet, med og uten *4Matic* firehjulsdrift, samt spesialutgaver fra blant andre tyske Mercedes-AMG. E-klasse har ifølge Romsdals Budstikke vært en av landets mest solgte drosjebiler, og kunne fås med *Classic*, *Elegance* eller *Avantgarde* utstyrsnivå.

Fra 2016 fås E-klasse kun med 9-trinns automatgir. Samme år kom hybridbilen E350e og *Intelligent Drive*, tilvalg for selvkjørende bil.

* Mercedes-Benz W124, 1993 Mercedes-Benz W124, 1993
* Mercedes-Benz W210, 1995 Mercedes-Benz W210, 1995
* Mercedes-Benz W211, 2002 Mercedes-Benz W211, 2002
* Mercedes-Benz W212, 2009 Mercedes-Benz W212, 2009
* Mercedes-Benz W213, 2016 Mercedes-Benz W213, 2016

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Mercedes-Benz E-Class*** 
 |

 |

Referanser
----------

1. ↑  *Modernisert Mercedes E-klasse* i Bergens Tidende den 1. september 1993.
2. ↑  Skar, *Drosjebil i særklasse Arkivert 28. juli 2021 hos Wayback Machine.* i Romsdals budstikke den 30. mai 2006.
3. ↑  Trygve Larsen, *Dyr og deilig* i Dagens Næringsliv den 17. juni 1995.
4. ↑  Øystein Larsen-Vonstett, *Ingen er i nærheten av å matche denne nå fra www.vg.no den 16. mars 2016.*
Faktor V-proteinet som Owren oppdaget i 1947.
**Paul Arnor Owren** (født 27. august 1905 på Fåberg, 4. september 1990 i Oslo) var en prisbelønt norsk lege, kjent for å ha oppdaget Faktor V, et protein som er viktig for koagulering.

Etter examen artium 1924 ved Lillehammer videregående skole og cand.med. 1931, var han praktiserende lege på Lillehammer og drev fra 1936 til 1939 med revefarming, før han gikk til Rikshospitalet, fra 1949 som overlege. Her oppdaget han i sine studier av «Mary» en Faktor V (et protein), som var viktig for normal koagulering, de fire første (I-IV) oppdaget på tidlig 1900-tall av Paul Morawitz. Det tidlige arbeidet her ble dr.med. i 1947 på avhandlingen *The coagulation of blood. Investigations on a new clotting factor*. Owrens sykdom er en sjelden bløder-sykdom som skyldes mangel på faktor V.

Owren ble professor i 1949 og utviklet en kontrollmetode («trombotest») for å anslå sjansene for hjerteinfarkt, som vakte internasjonal begeistring. Den ble kommersialisert gjennom Nycomed. Den såkalte «TT-metoden» var i bruk i mange tiår. Han fikk en større forskergruppe («stall Oowren») stod bak Rikshospitalens nye tromboseinstitutt fra 1956 som var det første i sitt slag i verden. Han ledet det til 1963. I en årrekke avholdt man de årlige Owrenforelesningen samme sted.

Han var kongefamiliens lege fra 1949 og fulgte Kong Olav på hans reiser frem til 1983. Før hans død i 1991, døde Owren i 1990, og det ble i 1992 satt opp et innkjøpsfond på 1 million kroner for Lillehammer bys malerisamling.

Utmerkelser
-----------

* Det Norske Videnskaps-Akademi innvalgt 1943
* Anders Jahres medisinske pris 1969 «for hans banebrytende forskning over koagulasjonsmekanismen»
* St. Olavs Orden 1969

Referanser
----------

1. 1 2   Store norske leksikon, oppført som Paul Arnor Owren, Store norske leksikon-ID Paul\_Arnor\_Owren[Hentet fra Wikidata]
2. 1 2   Norsk biografisk leksikon, oppført som Paul Arnor Owren, Norsk biografisk leksikon ID Paul\_Owren, besøkt 9. oktober 2017[Hentet fra Wikidata]
3. ↑   www.armb.be[Hentet fra Wikidata]
4. ↑  (no) Paul Owren i Store norske leksikon
5. ↑  Owren P. (1947). «Parahaemophilia: haemorrhagic diathesis due to absence of a previously unknown clotting factor». *Lancet* (1): 446–448.
6. ↑  «Owrens sykdom». Oslo universitetssykehus. [*død lenke*]
7. ↑  Helge Storkmoen (6.9.1990). «Paul Owren, nekrolog». Aftenposten.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** BIBSYS **·** VIAF **·** GND **·** LCCN **·** ISNI
 |
**Richard Christiansens mekaniske verksted** lå på eiendommen Østedal (Øvre Østedal)i Økernveien 128 og gav arbeid til mange fra 1920-tallet til midten av 1970-årene.

Rich. Christiansens mekaniske verksted ble etablert og drevet av Knut Richard Christiansen (1869-1941). Han hadde opplevd to alvorlige arbeidsulykker, ble av den grunn blind på ett øye og mistet et ben, og fikk utbetalt erstatninger for dette. 

Erstatningene gjorde ham blant annet i stand til å bygge og etablere et mekanisk verksted som produserte alt av grovere jern- og metallarbeider. Verkstedet laget blant annet de karakteristiske, store, buede vinduene på Christiania Spikerverk. 

Etter Rich. Christiansens død ble verkstedet drevet av sønnene Erling Gotfred Østedal og Ragnar Tormod Østedal, som var sentrale i stiftelsen av Hasle-Løren Idrettslag. 

Deler av eiendommen ble ekspropriert i forbindelse med veiutbygging på midten av 1970-tallet og eiendommen fikk adresse Anders Winsvolds vei. Etter nedleggelsen av verkstedet drev firmaet Bilens eksosanlegg virksomhet i lokalene frem til eiendommen ble solgt og lokalene revet.
**Eberhart Jensen** (født 22. juli 1922 i Røyken i Buskerud, død 16. januar 2003 i Bærum) var professor i astronomi ved Universitetet i Oslo fra 1965 til 1992. Hans vitenskapelige arbeider var innen plasmafysikk og obeservasjonell og teoretisk solfysikk.

Eberhart Jensen begynte å studere realfag ved Universitetet i Oslo i 1942, men studiene ble avbrutt da universitet ble stengt i 1943, og Eberhart Jensen var blant studentene som ble sendt til konsentrasjonsleirer i Tyskland. Han ble cand.real. med hovedfag astronomi i 1949 (hans veileder var Svein Rosseland) og var deretter doktorgradsstudent ved University of Chicago med Subramanyan Chandrasekhar som veileder. Han fikk graden Ph.D. der i 1953. Han var universitetslektor ved Institutt for teoretisk astrofysikk, Universitetet i Oslo fra 1959, dosent fra 1961 og ble utnevnt til professor i astronomi 1965.

Referanser
----------

1. 1 2   Mathematics Genealogy Project[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF **·** GND **·** LCCN **·** ISNI **·** SUDOC **·** MGP **·** Fangeregisteret

 |
**Rich Veltrop** er en amerikansk plateprodusent og studiotekniker.

Rich Veltrop har jobbet som produsent siden 1993, blant annet i Los Angeles med produsenter og artister som Tom Petty, Ozzy Osbourne, Pink, Rage Against the Machine, System of a Down, Macy Gray og Kenny Loggins. I 2001 ble Rich partner med produsenten Sylvia Massy og skapte RadioStar Studios i Weed i California.[] Som medeier og sjefsprodusent, hjalp han Sylvia Massy å lage et platestudio med 5 rom. I løpet av sine 11 år hos RadioStar, jobbet Rich med mange band og artister fra hele verden. På jakt etter nye utfordringer flyttet Rich til Colorado og åpnet The Spot studios med sin mangeårige venn og bandkompis Glenn Sawyer i 2014.[] I Norge er han kjent for å produsere BigBang og norske Harmony Drive sitt debutalbum Metal Heads With Broken Hearts.

Referanser
----------

1. ↑  Inrevju med Rich Veltrop og Glenn Sawyer om bakgrunnen deres
2. ↑  Allmusic article
3. ↑  - Intervju/Anmeldelse med det amerikanske bladet Bolderbeat
4. ↑  Harmony Drive pressevideo

Eksterne lenker
---------------

* The spot studios
* Rich Veltrop på Allmusic
* Intervju med The Spot Studios i Bolderbeat.com
**Paul O'Brien** (født 14. april 1978, i Sør-Afrika) er en australsk skuespiller.

Han ble født i Sør-Afrika, men senere flyttet Paul og familien til Australia. Da han var 21 bestemte han seg for å flytte til Melbourne for å satse på en skuespillerkarriere, og for å bo nærmere foreldrene, som hadde flyttet dit noen år tidligere.

Paul elsker stand up komedie, og har uttalt «Skuespill er en jobb jeg gladelig gjør resten av mitt liv». Han har spilt i et par filmer, har gjort scene-opptredener, men det var i rollen som Jack Holden i såpeserien Home and Away som ble hans store gjennombrudd.

Paul er også flink til å spille gitar, han kan synge og danse salsa. I tillegg elsker han å lage mat. Spesialitetene hans er sjømat og italiensk mat. Han liker å surfe, spille golf, stå på ski og vannski.

Referanser
----------

Eksterne lenker
---------------

* (en) Paul O'Brien på Internet Movie Database Rediger på Wikidata

* (fr) Paul O'Brien på Allociné Rediger på Wikidata

* (en) Paul O'Brien hos The Movie Database Rediger på Wikidata
* Offisielt nettsted Rediger på Wikidata

* (en) Paul O'Brien – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Klimakart over Australia, basert på Köppens klimaklassifisering.
**Klimaet i Australia** varierer fra nesten tropisk klima i nord til et langt mer temperert klima helt i sør på kontinentet. De fleste mennesker bor på sørøstkysten av landet, og her har den største fjellkjeden i Australia, Great Dividing Range, på over 3500 kilometer mye å si for klimaet. Denne fjellrekken verner den sørøstlige delen av landet fra den stekende varmen og de tørre forholdene som finnes i de indre områdene av Australia som kalles for Outback. Det mest av Outback kan karakteriseres som ørken, men selv om det vanligvis får svært lite nedbør kan det tidvis passere tropisk lavtrykk over området som gir mye nedbør. Det fører gjerne med seg flom, oversvømmelser og stengte veger. Alice Springs, som ligger midt i Outback, fikk 205 mm med nedbør på en enkelt dag den 31. 1988. Det er nær den samme nedbørsmengden som byen normalt får på et helt år.

Toppene på av Dividing Range er de kaldeste stedene i Australia om man ser bort fra Tasmania, og været er nesten maritimt med regn eller snø omtrent halvparten av dagene i året. Her er det akkurat nok snø til at det er noen få steder som har skianlegg. Sørover fra fjellkjeden mot Bass-sundet og Tasmania blir klimaet mer maritimt med kjøligere vær og regn eller snø omtrent hver annen dag. Nordkysten av Australia merker den indiske monsunen hvert år og av den grunn kan det komme store nedbørsmengder. Bortimot alt av nedbør kommer derimot mellom desember og april. Vinteren fra mai til oktober er det varmt og fuktig, men det kommer svært lite nedbør.

Den normale nedbørsfordelingen gjennom året i Australia blir tidvis snudd på hodet av værfenomen som tropiske sykloner og El Niño-episoder. Sykloner kan av og til holde seg i nærheten av landet i dagevis og gi enorme mengder regn på kort tid – av og til opp i 500 mm på en dag. El Niño fører ofte til tørke i nord og i øst, mens La Niña kan føre til flom. Skogbranner herjet landet under El Niño-episoden i 1982–1983, mens området i New South Wales ble oversvømt av regnvann under La Niña i 1999-2000. Den kraftige El Niño-episoden i 1997-1998 hadde derimot liten påverknad på været i Australia.

Referanser
----------

1. ↑  «Summary statistics Alice Springs Airport». *Bureau of Meteorology*. 16. juli 2009
2. ↑  «Historical Weather For 1988 in Alice Springs, Australia»
3. ↑  «Record high Southern Oscillation Index (SOI) values»
4. ↑  «Australian Climate Extremes – Fire» Arkivert 7. april 2007 hos Wayback Machine. *Bureau of Meteorology*
5. ↑  «ENSO Diagnostic Discussion» Arkivert 26. juni 2014 hos Wayback Machine.. *NOAA's Climate Prediction Center*.

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Konya-provinsens plassering i Tyrkia
**Konya** (eller **Koniah**, **Konieh**, **Konia** og **Qunia**; førtyrkisk navn **Iconium**, *Konya*) er en by i Tyrkia på den anatoliske høyslette. Den hadde i 2000 en befolkning på 742 690 og er hovedstaden i provinsen Konya, som er Tyrkias største provins hva areal angår. 

Konya er en by fra antikken. Ifølge Det nye testamente skal Apostelen Paulus ha besøkt byen. Byen regnes også som fødestedet til den legendariske helgenen Tekla av Ikonium. 

Fra 1097 til 1243 var den hovedstad for de seldsjukkiske tyrkiske sultanene av Rum, skjønt det kom midlertidig under korsfarerne Godfred av Bouillon (august 1097) og Fredrik Barbarossa (18. mai 1190).

Konya nådde høydepunktet i velde og rikdom mellom 1205 og 1239 da sultanene kontrollerte hele Anatolia, Armenia, deler av Midtøsten foruten Krim. I 1219 ble byen fylt av flyktninger fra Khoresm-riket i Persia. Da flyktet unna de fremadstormende mongolene som hadde nedkjempet sjahen av Khoresm, Muhammad II. I 1243 ble også Konya erobret av mongolene. Byen forble hovedstad for en tyrkisk marionettstat under den mongolske krigsherre Möngke Khan.

Etter sultanatet Rums fall var Konya et emirat fra 1307 til 1322, da byen ble erobret av karamanidene. I 1420 ble Karaman erobret av Det ottomanske rike og i 1453 ble Konya provinshovedstad for den ottomanske provinsen Karaman.

Både Saladin og den ottomanske sultan Selim II bygde moskéer i Konya.

Referanser
----------

1. ↑  .

Eksterne lenker
---------------

* (tr) Offisielt nettsted Rediger på Wikidata

* (en) Konya – kategori av bilder, video eller lyd på Commons Rediger på Wikidata

* (en) Konya – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** NKC **·** GeoNames
 |
**Michael McCreadie** (født 24. februar 1946 i Glasgow) er en skotsk rullestolcurlingspiller. 

Hans handikapp skyldes sykdommen polio, som han fikk da han var 10 mnd gammel. 

Han har spilt på det skotske landslaget i rullestolcurling i en årrekke, og var skip under VM i 2007 og 2008, der Skottland fikk hhv. bronse og 7.-plass. Han har tidligere vært med og vunnet to VM på rad – i 2004 og 2005. 

Storbritannia er representert samlet i OL og Paralympics, Skottland stiller derfor ikke eget lag. McCreadie spilte i Paralympics i 2006 treer for Storbritannia, og fikk der sølv. 

I tillegg til rullestolcurling har deltatt som utøver eller coach i en rekke andre idretter for fysisk handikappede. Hans første internasjonale seier kom i 1971, der han vant EM i rullestolbasketball. To år senere fikk han bronse i VM i samme idrett, og i 1975 vant han igjen EM, denne gang i Frankrike. Han deltok i Commonwealth Games i 1970 og 74, med to sølv og en bronse fra 1974 som beste resultat. Han deltok da i basketball, svømming og friidrett. 

McCreadie har deltatt i tre paralympiske sommerleker; svømming i 1972, basketball, svømming og bowls i Canada i 1976 (to bronse), og basketball i Nederland i 1980.

Resultater
----------

| De olympiske ringer Paralympiske leker |
| --- |
| Medalje | Øvelse | År | Sted |
| Sølv | Rullestolcurling | 2006 | Italias flagg Torino |
| Bronse | Lawn bowls - par | 1976 | Canadas flagg Toronto |
| Bronse | Lawn bowls - singel | 1976 | Canadas flagg Toronto |
| 8. | Svømming - 50 m rygg | 1976 | Canadas flagg Toronto |
|
| Curling VM i rullestolcurling |
| Plass | Øvelse | År | Sted |
| Bronse | Rullestolcurling | 2002 | Sveits’ flagg Sursee |
| Gull | Rullestolcurling | 2004 | Sveits’ flagg Sursee |
| Gull | Rullestolcurling | 2005 | Skottlands flagg Glasgow |
| Bronse | Rullestolcurling | 2007 | Sveriges flagg Sollefteå |
| 7. | Rullestolcurling | 2008 | Sveits’ flagg Sursee |

Eksterne lenker
---------------

* (en) Michael McCreadie – Paralympic.org Rediger på Wikidata

* (en) Michael McCreadie – Paralympic.org Rediger på Wikidata

* (en) Michael McCreadie – Paralympic.org Rediger på Wikidata

* (en) Michael McCreadie – World Curling Tour Rediger på Wikidata

* (en) Michael McCreadie – World Curling Federation Rediger på Wikidata
**Jabril ibn Bukhtishu** eller **Jibril ibn Bakhtisha** (død 828/29), også skrevet **Bakhtyshu**, var en lege på 700–800-tallet tilhørende den assyriske nestoriansk-kristne slekten Bukhtishu, som stilte med flere fremtredende leger ved Akademiet i Gundishapur. Han var syriansktalende.

Han var barnebarn av Jirjis ibn Jibril.

Han var livlege for Ja'far Barmakiden, deretter i 805–6 for Harun al-Rashid og senere for al-Ma'mun.

Han ble begravet i klosteret St. Sergios i Madain (Ctesiphon).

Han forfattet flere medisinske verker og utøvde stor innflytelse på den vitenskapelige vekst og utvikling i Bagdad. Han gjorde meget for å anskaffe greske mesisinske manuskripter og begunstiget oversetterne.

Referanser
----------

1. ↑  Islamic Culture and the Medical Arts, U.S. National Library of Medicine

Eksterne lenker
---------------

* F. Wüstenfeld: *Arabische Aerzte* (15-16, 1840).
* Lucien Leclerc: *Médecine arabe* (vol. 1, 99-102, 1876).
* Max Meyerhof:, *New Light on Hunain ibn Ishaq* (*Isis*, VIII, 717, 1926).
**Ricci-institutter** er en rekke innbyrdes uavhengige men ofte samarbeidende sinologiske institutter oppkalt etter den katolske kinamisjonæren og jesuitten Matteo Ricci. De er forsknings- og publikasjonssentra rettet mot gammel og moderne kinesisk kultur og historie, og pleier interkulturell dialog mellom den kinesiske verden og andre åndstradisjoner i verden. 

De er direkte arvtakere etter det «Bureau d’études sinologiques» som var et pionerinstitutt for moderne sinologisk forskning, en organisasjon skapt av franske jesuitter mot slutten av 1800-tallet i Shanghai. 

Det er pr. 2007 fire Ricci-institutter i verden: 

* Taipei Ricci Institute, grunnlagt i 1966 av pater Yves Raguin, S.J.
* Institut Ricci de Paris, grunnlagt i 1972 av p. Claude Larre, S.J.
* Ricci Institute for Chinese-Western Cultural History ved University of San Francisco, grunnlagt i 1984 av Edward Malatesta, S.J.
* Instituto Ricci de Macau, grunnlagt i 1999 av Yves Camus, S.J. og Luis Sequeira S.J.

Disse instituttene er juridisk uavhengige og fremmer forsknings- og publikasjonsprogrammer av forskjellige profiler, men samarbeider som et nettverk. Selv om Ricci-instituttene er ledet av jesuittene, der deres ledere og ansatte ofte lekfolk, kinesiske eller utenlandske sinologer.

Eksterne lenker
---------------

* Ricci Institute ved University of San Francisco Arkivert 27. februar 2010 hos Wayback Machine.
* Introduksjon til Taipei Ricci Institute (fransk)
* Taipei ricci Institute database (Chinese)
* Macao Ricci Institute nettsted
* Institut Ricci de Paris sitt nettsted
Eurosedler (2019)
**Konvergenskriterier** er vilkår et medlemsland i Den europeiske union (EU) må oppfylle for å bli med i Den økonomiske og monetære union og innføre euro som valuta.

For å få bli med i valutaunionen og innføre euro må et EU-land i oppfylle visse økonomiske og rettslige krav. Kravene kalles konvergenskriterier og innebærer:

1) Stabile priserInflasjonen får ikke være mer enn 1,5 prosentpoeng høyere enn gjennomsnittet i de tre medlemslandene som har best prisstabilitet, dvs. lavest inflasjon.
2) Stabil vekslingskursDen nasjonale valutaen skal ha deltatt i vekslingssamarbeidet ERM2 i to år før inntreden i valutaunionen.
3) Sunne statsfinanserDen offentlige gjelden får ikke overstige 60 prosent av BNP og underskuddet i statsbudsjettet får ikke være større enn 3 prosent av BNP.
4) Lave renterDen 5-årige obligasjonsrenten får ikke være mer enn 2 prosentpoeng høyere enn i de tre medlemsland som har lavest inflasjon.
5) LoverDen nasjonale lovgivningen i et land, inkludert loven for sentralbanken, skal være forenlig med traktaten og statutten for det europeiske sentralbanksystemet, ECBS-statutten.

Eksterne lenker
---------------

* Konvergensrapporter
* Den europeiske sentralbanken: Konvergensrapporter

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
**Leif Salomonsen** (født 8. mai 1898 i Christiania, død 31. oktober 1972 i Oslo) var en norsk barnelege og en sentral skikkelse i norsk pediatri på midten av det 20. århundre. Han var professor i pediatri ved Universitetet i Oslo og overlege ved Rikshospitalets barneavdeling i perioden 1941–67.

Etter examen artium ved Frogner skole i 1916 fulgte medisinstudier ved Det Kongelige Frederiks Universitet, og han ble cand. med. i 1922. Han begynte som assistentlege ved Rikshospitalets barneavdeling i 1926, og ble spesialist i barnesykdommer i 1928. Samme år åpnet han egen spesialistpraksis i Oslo. I 1930 ble han dr. med. med avhandlingen *Periodisches Erbrechen und Ketonämie bei Kindern*. Han var reservelege ved barneavdelingen 1930–34 og stipendiat ved universitetet 1934–39, samtidig som var nyfødtlege ved Kvinneklinikken. I 1941 ble han utnevnt til overlege og professor i pediatri, og satt i disse stillingene til han gikk av for aldersgrensen i 1967.

Referanser
----------

1. 1 2   Norsk biografisk leksikon, oppført som Leif August Salomonsen, Norsk biografisk leksikon ID Leif\_Salomonsen, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon
 |
**Michael Melchior** (født 31. januar 1954 i København i Danmark) er en dansk og israelsk rabbiner og politiker, som siden 1999 har representert det venstreorienterte religiøse partiet Meimad i det israelske parlamentet, Knesset.

Liv og virke
------------

Melchior ble født i en rabbinerfamilie i København, og fikk sin semikhá (ordinasjon) som rabbiner fra Yeshivat Hakotel i Jerusalem. Han arbeidet i mange år som rabbiner i Det Mosaiske Trossamfund i Oslo.

Siden 1985 har Melchior og hans familie hovedsakelig bodd i Israel. Hans sønn Joav ble senere rabbiner i Oslo. Han ble leder for Meimad i 1996 og i 1999, året da Meimad ble et parti, ble han innvalgt i Knesset. Han er partiets eneste representant.

Fra 1999 til 2001 var han minister for sosiale- og diasporasaker i Ehud Baraks regjering.

Etter at Barak tapte valget i 2001, ble han i stedet utnevnt til viseutenriksminister for diaspora-anliggender under Shimon Peres, men mistet denne stillingen da Arbeiderpartiet trakk seg fra regjeringen i november 2002. Han ble gjenvalgt til Knesset i 2003.

I januar 2005 ble han utnevnt til viseminister for utdannelse, kultur og sport, etter at Arbeiderpartiet hadde gått inn i regjeringen igjen. I juni 2006 ble han viseminister for sosiale- og diasporasaker, men gikk igjen av etter at Arbeiderpartiet trakk seg ut av regjeringen.

Melchior ble gjenvalgt som Knessetmedlem i 2006, og ble da leder for komiteen for utdannelse, kultur og sport.

Referanser
----------

1. 1 2   Knesset, «חה"כ מיכאל מלכיאור»[Hentet fra Wikidata]
2. ↑  «Michael Melchior». *Store norske leksikon*. 31. mai 2021. Besøkt 18. januar 2022.

Eksterne lenker
---------------

* (en) Offisielt nettsted Rediger på Wikidata

* (en) Michael Melchior – kategori av bilder, video eller lyd på Commons Rediger på Wikidata

* (en) Michael Melchior – galleri av bilder, video eller lyd på Commons Rediger på Wikidata
* (en) Biografi over Michale Melchior fra Israels utenriksdepartement
* Blanche Majors forsoningspris for 2017


|  |  |  |
| --- | --- | --- |
| Forrige mottaker:Inge Eidsvåg | **Brobyggerprisen**(1993) | Neste mottaker:Mari Boine |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** LCCN **·** ISNI
 |
**Simone Origone** (født 8. november 1979) er en italiensk skiløper som konkurrerer i speedskiing.

Fra 1995 til 1999 konkurrerte han i alpin skiidrett, og gikk deretter over til å konkurrere i speedskiing, der han debuterte i verdenscupen 6. mars 2004. Han har vunnet verdenscupen i speedskiing sammenlagt i årene 2004–2007, 2009–2011, 2013, 2016, 2018–2020 og 2022–2023. Han ble verdensmester i 2005, 2007, 2009, 2011, 2013 og 2019. Origone hadde verdensrekorden i speedskiing, først på 251,397 km/t fra 2006, så 252,454 km/t fra 2014 og på 252,632 km/t fra 3. april 2015. Simone Origones rekord sto til 26. mars 2016 da den ble slått av hans bror Ivan Origone som kjørte på ny rekord 252,958 km/t.

Se også
-------

* Liste over mestvinnende verdenscupvinnere i skisport

Referanser
----------

1. ↑  «Arkivert kopi». Arkivert fra originalen 3. mars 2017. Besøkt 17. februar 2020.

Eksterne lenker
---------------

* (en) Simone Origone – FIS (alpint) Rediger på Wikidata

* (en) Simone Origone – FIS (speedskiing) Rediger på Wikidata
**Jens Birger Raanaas** (født 9. februar 1909 i Vestby død 24. desember 1975 i Bærum) var en norsk bandyspiller og idrettsleder. Han representerte Grane, senere Mode (nå Bærum Sportsklubb) og var president i Norges Bandyforbund i perioden 1954–1960.

Spillerkarriere
---------------

Raanaas ble norgesmester for Grane i 1931, 1934 og 1936. Han debuterte på det norske landslaget i 1929 og spilte to landskamper.

Lederkarriere
-------------

Raanaas var president i Norges Bandyforbund fra 1954 til 1960 og utrettet mye i sin presidentperiode. Han innførte blant annet skoleturnering, uoffisielt norgesmesterskap i bandytennis som sommertrening, bragdmerke for spillere og en ny, lettere synlig ball. Sammen med sin makker Rudolf Bremskau sørget Raanaas for den første instruksjonsboken og instruksjonsfilmen i bandy på norsk.

Raanaas var sterk pådriver for innføring av flombelysning av norske skøytebaner. Han gikk spesielt inn for såkalt strekklys. Strekklys vil si at flere kabler strekkes i en viss høyde på tvers av banen. I hver enkelt av disse kablene henger det lamper som sørger for en jevn belysning av banen. Raanaas møtte motbør hos Statens ungdoms- og idrettskontor (STUI) som måtte godkjenne belysningen. Nokså få idrettsanlegg i Norge fikk strekklys, men i Sverige ble det bygd mange lysanlegg etter Raanaas' belysningsprinsipper.

Etter sin død, ble Raanaas i 1976 utnevnt til bandyforbundets første æresmedlem. *Jens B Raanaas' minnefond* tildeler midler til bandyaktiviteter rettet mot barn og ungdom.

Øvrig virksomhet
----------------

Raanaas startet Dag-Ny margarinfabrikk (senere Pals) i 1936 og var direktør for virksomheten helt til sin død.

Referanser
----------

1. 1 2 3  «Æresmedlemmer». Norges Bandyforbund. 10. mai 2011. Arkivert fra originalen 4. mars 2016. Besøkt 15. juli 2012.
2. ↑  Jens B. Raanaas, Rudolf Bremskau (1956). *Instruksjonsbok for bandy*. Oslo.
3. ↑  «STATUTTER FOR JENS BIRGER RAANAAS' MINNEFOND» (PDF). Norges Bandyforbund. 17. oktober 1995. Arkivert fra originalen (pdf) 18. juli 2012. Besøkt 15. juli 2012.

Eksterne lenker
---------------

* Biografi på Norges Bandyforbunds hjemmeside
**Kristiansand museum** (tidligere **Vest-Agder fylkesmuseum**) ble stiftet i 1903 og holder til på Øvre kongsgård i Kristiansand. Museet består av en hovedbygning med samlinger og 40 antikvariske bygninger, gruppert etter hvor de tidligere stod. Museet er en del av Vest-Agder-museet.

Severdigheter (utvalg)
----------------------

### Setesdalstunet

Setesdalstunet består av bygninger fra Valle og Bykle i Aust-Agder, og inneholder årestue, nystue, loft, stall, fjøs, badstue og låve. De eldste bygningene er fra midt på 1600-tallet. Tunet viser hvordan bo- og leveforhold utviklet seg i Setesdal fram til 1920-tallet.

### Vest-Agdertunet

Vest-Agdertunet består av våningshus, stabbur, fjøs/stall, låve og skolestue fra Eiken i Hægebostad kommune i Agder, opprinnelig oppført i perioden 1859–1875.

### "Bygaden"

"Bygaden" består av hus hentet fra Kvadraturen i Kristiansand. I samlingen inngår krambod, verksteder og beboelseshus med interiører, tidstypiske for slutten av 1800-tallet.

### Minibyen

Minibyen er en modell av Kvaderaturen i Kristiansand i miniatyr i målestokk 1:10, slik byen fortonte seg i 1890-årene. «Minibyggerne» er en gruppe entusiaster som har bygget modellen på hobbybasis.

### Hjemmefronthytta

Like ved hovedbygningen ligger ei hytte som ble brukt av motstandsfolk på flukt fra Gestapo under andre verdenskrig.

Bildegalleri
------------

* Del av Setesdalstunet med våningshus, loft, årestue og stabburDel av Setesdalstunet med våningshus, loft, årestue og stabbur
* Fra Vest-Agder-tunet: stabbur, våningshus, låve og vedskjul (nærmest)Fra Vest-Agder-tunet: stabbur, våningshus, låve og vedskjul (nærmest)
* Del av «Bygaden»Del av «Bygaden»
* Fra minibyen: et Kristiansand i miniatyrFra minibyen: et Kristiansand i miniatyr
* HjemmefronthyttaHjemmefronthytta

Eksterne lenker
---------------

* Vest-Agdermuseet (Kristiansand)- hjemmeside

|  |  |
| --- | --- |
| Oppslagsverk/autoritetsdata | VIAF
 |